У прыватнасці, Анатолій Іванавіч Лукашоў апавядаў гасцям аб гістарычным мінулым і сённяшнім дні раёна, яго сацыяльна–эканамічным становішчы, з задавальненнем гаварыў аб тым, наколькі паспяхова ўвасабляецца ў жыццё Дзяржаўная праграма адраджэння і развіцця сяла – на сённяшні дзень у раёне ўладкаваны 14 аграгарадкоў. Паведаміў кіраўнік раёна гасцям і аб тым, якія набыткі мае раён у эканоміцы і культуры, іншых галінах народнай гаспадаркі. У якасці прыкладу было названа ААТ “Дубровенскі льнозавод”, якое па выніках работы за 2009 год заняло першае месца ў рэспубліцы па вытворчасці і перапрацоўцы лёну сярод ільнозаводаў рэспублікі, а раён — трэцяе месца ў рэспубліканскім спаборніцтве за дасягненне высокіх паказчыкаў па вырошчванні лёну і вытворчасці льнотрасты.